Knut Ludahl

Knut Andersen Ludahl (født 1937) er en norsk tidligere idrettsadministrator (leder og dommer), fotballspiller og lærer. I 2019 ble han tildelt ISUs høyeste utmerkelse: Gold Award of Merit.

Innen skøytesporten (hurtigløp) har Ludahl vært overdommer i to OL, sju VM allround, fire VM enkeltdistanser, tre VM sprint, ett VM junior og fire Europamesterskap. I tillegg har han utallige verdenscupoppgaver. I Norge har det blitt mange Norgesmesterskap og norgescuper som overdommer og i de senere årene som TD (teknisk delegert).

 Norges Skøyteforbund – NSF 
Ludahl var fra 1992 til 1995 visepresident i NSF, han var styremedlem fra 1995–1997 og varamedlem fra 1997–1999. I perioden 1999–2003 var han medlem av NSFs dommerutvalget i hurtigløp. Fra 2003 var han styremedlem teknisk hurtigløp og leder av teknisk komité hurtigløp. Han var leder av autorisasjonsrådet i Vestfold Skøytekrets (1984–2009).

Han var styremedlem i IF Frams fotballgruppe 1973–1976, 1982–1984 og IF Frams skøytegruppe 1980–1986 (hvorav ett år som leder i skøytegruppa).

 Referanser 

 Eksterne lenker 

 Knut Ludahl på Lokalhistoriewiki.no.
 Skøytesportens hedersmann tildelt NSFs gullmerke på N-S-F.no
 Bilder på DesgPhoto.com/SpeedSkatingPhotos.info

Kategori:Norske idrettsledere
Kategori:Norske fotballspillere
Kategori:Fotballspillere for Hamar Idrettslag
Kategori:Sportsfunksjonærer i hurtigløp på skøyter
Kategori:Personer fra Larvik kommune
Kategori:Artikler i skøytesportprosjektet